CELEX: 32014D0945
Language: lv
Date: 2014-12-19 00:00:00
Title: 2014/945/ES: Komisijas Īstenošanas lēmums ( 2014. gada 19. decembris ) par dažiem aizsardzības pasākumiem saistībā ar augsti patogēno H5N8 apakštipa putnu gripu Vācijā (izziņots ar dokumenta numuru C(2014) 10261)  Dokuments attiecas uz EEZ

23.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 367/115
            
         KOMISIJAS ĪSTENOŠANAS LĒMUMS
   (2014. gada 19. decembris)
   par dažiem aizsardzības pasākumiem saistībā ar augsti patogēno H5N8 apakštipa putnu gripu Vācijā
   
      
         (izziņots ar dokumenta numuru C(2014) 10261)
      
   
   (Autentisks ir tikai teksts vācu valodā)
   (Dokuments attiecas uz EEZ)
   
      (2014/945/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Putnu gripa ir vīrusa izraisīta putnu, tostarp mājputnu, infekcijas slimība. Inficēšanās ar putnu gripas vīrusu mājputniem izraisa divus galvenos minētās slimības veidus, kas atšķiras virulences ziņā. Mazpatogēnā gripa izraisa tikai vieglus simptomus, savukārt augsti patogēnajai gripai ir ļoti augsti mirstības rādītāji vairākumā mājputnu sugu. Šī slimība var nopietni ietekmēt mājputnu audzēšanas rentabilitāti.
            
         
               (2)
            
            
               Ar putnu gripu galvenokārt saslimst putni, taču atsevišķos gadījumos inficēties var arī cilvēki, lai gan risks parasti ir ļoti mazs.
            
         
               (3)
            
            
               Putnu gripas uzliesmojuma gadījumā ir risks, ka slimības ierosinātājs var izplatīties uz citām audzētavām, kurās nebrīvē tur mājputnus vai citus putnus. Tādējādi, pārdodot dzīvus putnus vai to produktus, tas var izplatīties no vienas dalībvalsts uz citām dalībvalstīm vai uz trešām valstīm.
            
         
               (4)
            
            
               Padomes Direktīva 2005/94/EK (3) paredz noteiktus profilaktiskus pasākumus, kas saistīti ar putnu gripas uzraudzību un savlaicīgu noteikšanu, un minimālos kontroles pasākumus, kas piemērojami minētās slimības uzliesmojuma gadījumā mājputniem un citiem nebrīvē turētiem putniem. Minētā direktīva paredz aizsardzības zonu un uzraudzības zonu izveidi augsti patogēnās putnu gripas uzliesmojuma gadījumā.
            
         
               (5)
            
            
               Vācija ir informējusi Komisiju par augsti patogēnās H5N8 apakštipa putnu gripas uzliesmojumu audzēšanas saimniecībā, kura atrodas minētās valsts teritorijā un kurā tur mājputnus, un šī dalībvalsts nekavējoties ir veikusi pasākumus atbilstoši Direktīvas 2005/94/EK prasībām, tostarp izveidojusi aizsardzības zonu un uzraudzības zonu, kuras būtu jādefinē šā lēmuma pielikuma A un B daļā.
            
         
               (6)
            
            
               Komisija sadarbībā ar Vāciju ir izskatījusi minētos pasākumus un atzīst, ka aizsardzības zonas un uzraudzības zonas robežas, ko noteikusi minētās dalībvalsts kompetentā iestāde, atrodas pietiekamā attālumā no audzēšanas saimniecības, kurā apstiprināts uzliesmojums.
            
         
               (7)
            
            
               Lai novērstu nevajadzīgus tirdzniecības traucējumus Savienībā un arī iespēju, ka trešās valstis varētu noteikt nepamatotus tirdzniecības ierobežojumus, ir nepieciešams visā drīzumā Savienības līmenī definēt aizsardzības zonu un uzraudzības zonu, kas Vācijā izveidotas augsti patogēnās putnu gripas sakarībā.
            
         
               (8)
            
            
               Attiecīgi šajā lēmumā būtu jādefinē Vācijā noteiktā aizsardzības zona un uzraudzības zona, kur piemēro Direktīvā 2005/94/EK paredzētos dzīvnieku veselības kontroles pasākumus, un būtu jānosaka šo zonu spēkā esības ilgums.
            
         
               (9)
            
            
               Šajā lēmumā paredzētie pasākumi ir saskaņā ar atzinumu, ko sniegusi Augu, dzīvnieku, pārtikas aprites un dzīvnieku barības pastāvīgā komiteja,
            
         IR PIEŅĒMUSI ŠO LĒMUMU.
   1. pants
   Vācija nodrošina, ka aizsardzības zona un uzraudzības zona, kas izveidotas saskaņā ar Direktīvas 2005/94/EK 16. panta 1. punktu, ietver vismaz tos apgabalus, kuri minēti šā lēmuma pielikuma A un B daļā.
   2. pants
   Šis lēmums ir adresēts Vācijas Federatīvajai Republikai.
   
      Briselē, 2014. gada 19. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei (OV L 10, 14.1.2006., 16. lpp.).
   
      PIELIKUMS
      A DAĻA
      Lēmuma 1. pantā minētā aizsardzības zona:
      
                  ISO valsts kods
               
               
                  Dalībvalsts
               
               
                  Kods
                  (ja ir)
               
               
                  Nosaukums
               
               
                  Datums, līdz kuram piemēro saskaņā ar Direktīvas 2005/94/EK 29. pantu
               
            
                  
                     DE
                  
               
               
                  
                     Vācija
                  
               
               
                  
                     Pasta indekss
                  
               
               
                   
               
               
                  
                     2015. gada 9. janvāris
                  
               
            
                   
               
               
                   
               
               
                  
                     26676
                  
                  
                     
                        Barßel
                     
                  
               
               
                  
                     
                        Barßel pašvaldība, Klopenburgas rajons, Lejassaksija
                  
                  No vietas, kur krustojas dzelzceļa līnija un Barßel pašvaldības austrumu robeža, gar pašvaldības robežu dienvidu, pēc tam rietumu un pēc tam ziemeļu virzienā uz Elisabethfehn līdz dzelzceļa līnijai, no turienes gar dzelzceļu austrumu virzienā līdz sākuma punktam, kur krustojas dzelzceļa līnija un pašvaldības austrumu robeža.
               
               
                   
               
            
                   
               
               
                   
               
               
                  
                     26689
                  
                  
                     
                        Apen
                     
                  
                  
                     26188
                  
                  
                     
                        Edewecht
                     
                  
               
               
                  
                     
                        Apen un Edewecht pašvaldības, Ammerland rajons, Lejassaksija
                  
                  No vietas, kur krustojas rajona robeža un Kortemoorstraße, pa Kortemoorstraße, Hübscher Berg, Lohorster Straße, Wittenberger Straße, Edewechter Straße, Rothenmethen, Kanalstraße, Am Voßbarg, lauku ceļu starp Am Voßbarg un Am Jagen, tad pa Am Jagen, Edewechter Straße, Ocholter Straße, Nordloher Straße, dzelzceļa līniju Barßel virzienā līdz rajona robežai un pēc tam gar rajona robežu dienvidaustrumu virzienā līdz vietai, kur krustojas rajona robeža un Kortemoorstraße.
                  Aizsardzības zona aptver visas mājputnu audzēšanas saimniecības abās minēto ielu pusēs.
               
               
                   
               
            B DAĻA
      Lēmuma 1. pantā minētā uzraudzības zona:
      
                  ISO valsts kods
               
               
                  Dalībvalsts
               
               
                  Kods
                  (ja ir)
               
               
                  Nosaukums
               
               
                  Datums, līdz kuram piemēro saskaņā ar Direktīvas 2005/94/EK 31. pantu
               
            
                  
                     DE
                  
               
               
                  
                     Vācija
                  
               
               
                  
                     Pasta indekss
                  
               
               
                   
               
               
                  
                     2015. gada 18. janvāris
                  
               
            
                   
               
               
                   
               
               
                  
                     26676
                  
                  
                     
                        Barßel
                     
                  
                  
                     26683
                  
                  
                     
                        Saterland
                     
                  
                  
                     26169
                  
                  
                     
                        Friesoythe
                     
                  
               
               
                  
                     Klopenburgas rajons, Lejassaksija
                  
                  No B 401 un B 72 krustojuma uz ziemeļiem pa B 72 līdz rajona robežai, tālāk gar rajona robežu uz austrumiem un dienvidaustrumiem līdz Edewechterdamm un L 831, tālāk pa L 831 (Altenoyther Straße) uz dienvidrietumiem līdz Lahe-Ableiter, pa to ziemeļrietumu virzienā līdz Buchweizendamm, pa to tālāk pa Ringstraße, Zum Kellerdamm, Vitusstraße, An der Mehrenkamper Schule, Mehrenkamper Straße un Lindenweg līdz K 297 (Schwaneburger Straße), pa to uz ziemeļrietumiem līdz B 401, pēc tam pa to uz rietumiem līdz sākuma punktam, proti, B 401 un B 72 krustojumam.
               
               
                   
               
            
                   
               
               
                   
               
               
                  
                     26689
                  
                  
                     
                        Apen
                     
                  
                  
                     26160
                  
                  
                     Bad Zwischenahn
                  
                  
                     26188
                  
                  
                     Edewecht
                  
                  
                     26655
                  
                  
                     Westerstede
                  
               
               
                  
                     
                        Apen, Bad Zwischenahn, Edewecht pašvaldības un Westerstede pilsēta, Ammerland rajons, Lejassaksija
                  
                  No vietas, kur krustojas rajona robeža un Edamer Straße, pa Edamer Straße, Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstraße, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, Wasserzug Bitsche, respektīvi, rajona robežu, pa Hauptstraße, gar rajona robežu uz dienvidaustrumiem līdz vietai, kur krustojas rajona robeža un Edamer Straße.
                  Uzraudzības zona aptver visas mājputnu audzēšanas saimniecības abās minēto ielu pusēs.
               
               
                   
               
            
                   
               
               
                   
               
               
                  
                     26847
                  
                  
                     
                        Detern
                     
                  
               
               
                  
                     
                        Jümme pašvaldību apvienība, pašvaldības daļa Detern, Lēres rajons, Lejassaksija
                  
                  Sākums pie Klopenburgas un Lēres rajonu robežas uz B 72 Ubbehausen līmenī. No turienes uz ziemeļiem līdz Borgsweg un Lieneweg krustojumam, tālāk uz ziemeļiem līdz Deelenweg. Pa šo ceļu tālāk līdz Handwiserweg. Pa šo ceļu tālāk uz ziemeļaustrumiem līdz Barger Straße un tālāk uz ziemeļiem pa Am Barger Schöpfswerkstief ielu.
                  Pa šo ielu vispirms uz austrumiem, tad uz ziemeļiem līdz Fennen ielai, tālāk pa to uz ziemeļiem un tālāk pa Zur Wassermühle ielu.
                  Tālāk ziemeļu virzienā šķērso Jümme upi un turpina pa Aper Tief upi līdz Französischer Weg, pa kuru nonāk uz Osterstraße ielas. No minētās vietas turpina virzienā uz rajona robežu ar Ammerland rajonu, tālāk gar robežu līdz sākuma punktam Ubbehausen līmenī.